**NARAVOSLOVJE 6. razred Sonja Najman Vedenik**

11. TEDEN kontakt:sonjavedenik@gmail.com

**NALOGE ZA 11. TEDEN (novi teden)**

1. **REŠEVANJE DODATNIH NALOG**

**Velja samo za tiste, katerim sem to napisala v mailu, torej še nimajo ocene iz preverjanja znanja in sprotnega dela.**

**DODATNE NALOGE se nahajajo na drugem listu – pdf format.**

**Imaš 2 možnosti – izberi eno:**

1. **Rešuješ na spletu in mi pošlješ poslikane rešitve.**
2. **Rešuješ na listu in mi prineseš v šolo** (lahko natisneš ali pišeš samo rešitve).

**V vsakem primeru imaš ENAKE NALOGE, le pošiljanje je drugačno.**

**PAZI! Če mi do srede pošlješ rešene strani iz e-učbenika ali mi v šolo prineseš rešene liste, bom seštela tvoje točke iz preverjanja in boš dobil oceno.** Potem ne boš več ocenjevan, razen če boš želel imeti višjo zaključno oceno.

Če mi teh rešitev ne pošlješ ali prineseš, boš pridobil pisno oceno iz snovi, ki je bila preverjena v preverjanju znanja – **pisal boš test.**

1. **PREPIS SNOVI – ponedeljek, 6.a (TUDI 6.B IN 6.C)**

**OPOZORILO ZA 6.B IN 6.C.** Ker vi nimate naravoslovja v ponedeljek, se lahko odločite in ta prepis naredite v šoli pri meni.

Ponujam vam možnost da, če boste imeli že prepisano snov, se na uri pogovorimo o zaključnih ocenah. Sicer bomo tedaj pisali snov in se bomo o zaključevanju pogovarjali en teden kasneje.

Ni mi potrebno pošiljati slik vaših prepisov snovi. Jih bom itak videla v šoli.

**Preden začneš s prepisovanjem, PREBERI SNOV V UČBENIKU,** str. 72 – 74.

Naslov:

**LIST** *(Če želiš, lahko iz učbenika zraven opisov nalog listov skiciraš različne vrste LISTOV)*

**List je nadzemni organ rastline.** Razvije se iz **lističa**. Ko se razvije prvi pravi list, je rastlina samostojna in si lahko sama prideluje hrano s fotosintezo.

**Osnovne naloge lista:**

1. Izvaja FOTOSINTEZO
2. lahko tudi izvajajo druge naloge:
* pritrjevanje, plezanje (npr. grah – **LISTNA** **VITICA**)
* obramba (npr. češmin – **LISTNI TRN**).
* spolno razmnoževanje – za privlačenje opraševalcev (npr. tulipan – **CVETNI LISTI**)

**DELI LISTA:**

1. **Listna ploskev**
2. **Listni rob**
3. **Listni pecelj**
4. **Listne žile**
5. **Listno dno**

*Nariši en list in s pomočjo učbenika označi dele lista.*

**NOTRANJOST LISTA:**

1. Zgornja povrhnjica (lahko ima voskasto prevleko).
2. Gobasto in stebričasto tkivo.
3. Spodnja povrhnjica – v njej se nahajajo **LISTNE REŽE**, skozi katere rastlina izmenjuje pline (kisik, ogljikov dioksid, izloča odvečno vodo …).